אפשר להרחיב את ההתקפה הקלאסית של דיפי והלמן לממדים נוספים. בהינתן מספר זוגות תואמים של בלוק גלוי formula_4 ובלוק מוצפן formula_5 כך שמתקיים formula_69 ונניח שהצופן formula_19 ניתן לפירוק לשני צפנים עוקבים formula_71 ו-formula_72 כך שמתקיים formula_73. מתייחסים למנגנון הפנימי של הצופן כאילו היה הצפנה מרובה ומנסים לנחש את ערכי הביניים באמצעות שתי התקפות היפגשות באמצע. המפתחות formula_74 ו-formula_75 הם תת-מפתחות של formula_76 ו-formula_77 בהתאמה. (כאן formula_78 ו-formula_79 הם קיצור של קדימה ואחורה). לצורך הפשטות ההתקפה המתוארת כאן אינה יעילה אלא נועדה לצורך ההסבר.
התקפת היפגשות באמצע דו-ממדית.
נניח שמנסים לנחש תחילה מצב ביניים פנימי של הצופן המסומן ב-formula_80 באמצעות שתי התקפות MITM על תת-הצפנים שאורך הבלוק שלהם מתחלק ב-formula_80. היא נקראת התקפת נפגש באמצע דו-ממדית המסומנת בקיצור 2D-MITM. מניחים שהצופן מורכב משני שלבים, בשלב הראשון הבלוק מוצפן עם זוג תת-המפתחות formula_82 הנגזרים מהמפתח הראשי ובשלב השני הבלוק מוצפן שוב עם תת-המפתחות formula_83 שגם הם נגזרים מהמפתח הראשי. למען הפשטות נניח שתת-המפתחות האמורים אינם חופפים. כלומר אינם משתפים ביניהם סיביות זהות של מפתח המאסטר formula_84. ההתקפה מתנהלת כדלהלן.
היות שאין צורך לחשב מחדש את formula_106 ו-formula_107 עבור מצבים פנימיים שונים formula_80 סיבוכיות הזמן הכוללת של ההתקפה היא:
עבור כל מצב ביניים formula_80 שמנחשים, שלב התקפת MITM הראשונה במעבר מ-formula_4 ל-formula_80 מצמצם את טווח המפתח ל-formula_113 ושלב ההתקפה MITM השנייה במעבר מ-formula_80 ל-formula_5 מצמצם עוד את טווח החיפוש של המפתח ל-formula_113 לכן בסך הכול מספר סיביות טווח החיפוש מצטמצם ל-formula_117. בהנחה ש-formula_80 שווה באורכו ל-formula_10 מתקבלת סיבוכיות של formula_120
פיאט פילה
פיאט פילה (באיטלקית: Fiat Phylla) היא מכונית קונספט, 2 מושבים, בתצורת מכונית מיקרו, אשר מוגדרת כמכונית ירוקה, בגלל היותה מצוידת בתאים סולארים,
, ובמנוע חשמלי מונע מצבר, מופעלת דלק מימן. "פיאט פילה" הוצגה על ידי קונצרן הרכב האיטלקי פיאט בשנת 2008.
פיאט פילה תוכננה להיות "מכונית עירונית", בממדיה קטנה יותר מדגם פיאט 500.
תאוצת דגם "פיאט פילה" בין 0 - 48.3 קמ"ש היא 6.0 שניות.
תאוצת דגם "פיאט פילה" בין 0 - 100 קמ"ש היא פחות מ-12.0 שניות.
יוקאטה
יוקאטה (ביפנית: 浴衣) הוא סוג של קימונו קיצי. להבדיל מהקימונו, העשוי משי, היוקאטה מיוצר בדרך כלל מכותנה או מסיבים סינתטיים והוא חסר בטנה. מלבוש זה משמש הן נשים והן גברים
את היוקאטה לובשים בחגיגות של זיקוקי די נור ואירועי קיץ אחרים ביפן. היוקאטה משמש גם כחלוק רחצה ולמרות שאינה משמשת רק לפני או אחרי רחצה, משמעות השם היא "חלוק רחצה".
היוקאטה מיוצר עם שרוולים רחבים ותפרים ישרים. באופן מסורתי היו מייצרים יוקאטה מבדים בצבע אינדיגו, אך כעת ניתן למצוא יוקאטה בצבעים שונים וככל שהלובש צעיר יותר, הצבעים יותר חיים והאיור על הבד נועז יותר.
סטיבן לוקס
סטיבן מייקל לוּׁקְס (באנגלית: Steven Michael Lukes, נולד בבריטניה ב 8 במרץ 1941) הוא פוליטיקאי ותאורטיקן בתחום הסוציולוגיה. כיום, פרופסור בתחום הפוליטיקה והסוציולוגיה באוניברסיטת ניו יורק. בעבר היה פרופסור באוניברסיטת סיינה, במכון האוניברסיטה האירופית (פירנצה) ובבית הספר לכלכלה של לונדון.
ביוגרפיה.
לוקס למד בבית הספר הממלכתי לדקדוק בניוקאסל, וסיים את לימודיו שם בשנת 1958. את לימודי התואר הראשון שלו סיים ב-1962 בבייליול קולג', אוקספורד. הוא עבד כעמית מחקר בנאפילד קולג׳ וכמרצה בתחום הפוליטיקה בקולג׳ וורצסטר והשלים את לימודי התואר השני שלו בשנת 1967. בשנת 1968 הוא סיים את עבודת הדוקטורט שלו שעסקה באמיל דורקהיים. בין השנים 1966 עד 1987 היה מרצה ומנחה בתחום לימודי הפוליטיקה בבבייליול קולג', כל אלו באוניברסיטת אוקספורד. הוא חבר באקדמיה הבריטית (FBA) ופרופסור אורח באוניברסיטת פריז, באוניברסיטת ניו יורק, באוניברסיטת קליפורניה בסן דייגו, ובה
אוניברסיטה העברית.
לוקס הנחה את הסופר והעיתונאי כריסטופר היצ'נס, בזמן שהוא למד באוקספורד.
משנת 1974 ועד 1983, שימש נשיא ועדת ההיסטוריה של הסוציולוגיה של איגוד הסוציולוגיה הבינלאומי. הוא היה מנהל-שותף של הפורום האירופי לאזרחות במכון האוניברסיטאי האירופי בין השנים 1995 עד 1996.
באפריל 2006, נישא לוקס לפרשנית הפוליטית והסופרת קאת'ה פוליט. אלה הם נישואיו השלישים. קודם לכן היה לוקס אלמן. יש לו שלושה ילדים מנישואיו הקודמים לפרקליטה הבריטית נינה סטנג'ר: דניאל, עיתונאי עצמאי (נולד ב-1977), מייקל, מוזיקאי (נולד ב-1979), ואלכסנדרה, פרופסור באוניברסיטת ניו יורק (נולדה ב-1981).
תחומי עניין אקדמיים.
תחומי העניין העיקריים של לוקס הם תאוריות חברתיות ופוליטיות, הסוציולוגיה של דורקהיים וחסידיו, אינדיבידואליזם, רציונליות, בקטגוריה של האדם, מרקסיזם ואתיקה, הסוציולוגיה של המוסר וצורות חדשות של ליברליזם, מגוון תפיסות של הכוח, הרעיון של "חברה טובה", רציונליות ויחסיות, קונפליקט מוסרי ופוליטיקה. הוא חבר המערכת של כתב העת האירופי לסוציולוגיה, ומנחה פרויקט מחקר על מה נשאר מהרעיון הסוציאליסטי במזרח ובמערב אירופה.
שלושת הממדים של הכוח.
התאוריה האקדמית הידועה ביותר של לוקס היא התאוריה של "שלושת פני הכוח", שהוצג בספרו, "כוח: השקפה רדיקלית" על פי תאוריה זו, כוח מוצא לפועל בשלוש דרכים:
חיים בן יאיר
חיים בן יאיר (1911–1998) היה סוחר, מנהל חשבונות, פעיל ועד העדה הספרדית בתל אביב וחלוץ גואלי הקרקעות של חבל אשכול בנגב.
ביוגרפיה.
נולד בח'אן יונס שבעזה בערב סוכות 1911 (ה'תרע"א) לג'נטיל ולאברהם בן יאיר. אמו הייתה בתו של הרב נחמן בטיטו, ואביו היה סוחר אמיד שעסק בייבוא ויצוא תוצרת חקלאית למדינות רבות, ובעל בתים ושטחים רבים בח'אן יונס, בן למשפחה שמוצאה במצרים, לשם הגיעה מאזור הבלקן שהיה בשליטת האימפריה העות'מאנית.
בשנת 1930 סיים לימודי הנהלת חשבונות בבית הספר "שיעורים למסחר" בירושלים. לאחר שהתייתם מאביו בשנת 1932, עברה משפחתו לירושלים, וכדי לסייע לאמו בפרנסת המשפחה, המשיך לעסוק בעסקי המסחר של אביו, בעיקר בייבוא ויצוא סחורה חקלאית. למרות המעבר לירושלים, משפחתו ביקרה מדי תקופה בח'אן יונס כדי לפקח על הנכסים שברשותה, וכך החל חיים להכיר שייח'ים בדואים מאזורי הנגב, צפון סיני ועבר הירדן. בתקופה שלאחר מעבר המשפחה לירושלים, הציעו לו בדואים מאזור הנגב לרכוש מהם קרקעות. הוא נענה להצעות בחיוב, ורכש אדמות רבות באזורים הסמוכים לעזה, וחלקות אדמה גדולות באזור הנגב ובאר שבע.
בהמשך גייס משקיעים ורכש חלקות אדמה בשרון ובהר סמוך לבית לחם, שכיום שוכן עליו בית הספר הר גילה.
בשנת 1934 הושיב קבוצת פועלים יהודים על קרקע שרכש בסמוך לביר-שנק (באר צאלים), וכינה את היישוב "אבן יאיר". הפועלים התגוררו באוהלים, זרעו בשטח שעורה ופיתחו את האדמה לפעילות חקלאית. בתקופה זו קרן קיימת לישראל עדיין לא התעניינה בנגב, וחיים הציע לה להקים על השטחים שקנה שורה של מושבות עבריות בין עזה לברר שבע, שיהיו מיועדות לחקלאים, אולם היא התעלמה מהצעתו, ולבסוף היישוב שהקים לא שרד.
כדי לבצע את רכישת האדמות מידי הבדואים, היה צורך בחתימה על הסכמים וחוזים עם בעלי הקרקע, וגם בניהול מאבקים משפטיים מול הפקידות הבריטית. לשם כך חתם חיים על שותפות עם עורך דין, כדי שזה האחרון יקל על תהליכי הרכישה. עם פרוץ המרד הערבי בשנת 1936, נותקו קשריו העסקיים של חיים עם בעלי הקרקעות, ושטחי האדמה שהיו בבעלות יהודים בנגב נותקו בשל סכנת המרד. כשהתאפשר לחיים להגיע לנגב בבטחה, התברר לו כי עורך הדין מעל (ככל הנראה) בשותפות והעביר לקרן קיימת את כל הקרקעות שרכש בנגב. במשך מספר פעמים ניסו הוא ומשפחתו לתבוע פיצויים על רכושו ממינהל מקרקעי ישראל, אך התביעות נדחו.
לאחר הקמת מדינת ישראל, פנה בשנת 1949 אל פקידים בכירים ושרים בממשלה, והציע להעמיד לרשות המדינה הצעירה את קשריו עם ערביי ארץ ישראל והמדינות הקרובות, אולם הצעתו נדחתה ולא נענתה.
מלבד גאולת קרקעות, עסק במשך חייו בתיווך נדל״ן וכפעיל בוועד העדה הספרדית בתל אביב, ושלט בשפות עברית, צרפתית, איטלקית, אנגלית, לאדינו, ספרדית, גרמנית, ערבית ספרותית ומספר ניבים של ערבית מדוברת.
עם סיום מלחמת ששת הימים בשנת 1967, נסע לבקר במקום לידתו, ח'אן יונס, והתקבל שם בכבוד רב.
הלך לעולמו בשנת 1998.
ארכיונו היווה בסיס ל"מוזיאון בן יאיר לתולדות גאולת אדמות הנגב", שהוקם לזכרו בקיבוץ גבולות.
סיפורים של ברווזים
סיפורים של ברווזים (באנגלית: DuckTales) היא סדרת הנפשה אמריקאית המהווה אתחול לסדרה "אגדות ברווזים", אשר מבוססת על סדרת הקומיקס "הדוד קמצוץ". הסדרה מאזכרת גם את שאר הזיכיונות המונפשים שקשורים ליקום דונלד דאק, ביניהם הסרט "שלושת הקבלרוס", הסדרה "דארקווינג דאק" ועוד דמויות דיסני מפורסמות, ביניהן דייזי דאק וגופי.
הסדרה עלתה בארצות הברית ב-12 באוגוסט 2017, ובישראל בדיבוב עברי ב-14 בדצמבר 2017. תחילה הסדרה שודרה בערוץ דיסני XD, ולאחר מכן שודרה בערוץ דיסני. טרם עלתה הסדרה לשידור, הוזמנה עבור הסדרה עונה שנייה שעלתה לראשונה ב-20 באוקטובר 2018 בארצות הברית ובמרץ 2019 בישראל.